ՆԱԽԱԳԻԾ

**ՀԱՅԱՍՏԱՆԻՀԱՆՐԱՊԵՏՈՒԹՅԱՆԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

\_\_\_\_\_\_ 2020թվականի N\_\_ -Ն

**ՀԱՅԱՍՏԱՆԻՀԱՆՐԱՊԵՏՈՒԹՅԱՆԿԱՌԱՎԱՐՈՒԹՅԱՆ 2019 ԹՎԱԿԱՆԻ ՆՈՅԵՄԲԵՐԻ 21-ԻN 1666-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ Հայաստանի Հանրապետության կառավարությունը **որոշում է**.

1. Կառավարության 2019 թվականի նոյեմբերի 21-ի «Հայաստանի Հանրապետության տարեկան պետական բյուջեով նախատեսված հատկացումների հաշվին բնակարանների գնման վկայագրերի տրամադրման միջոցով բնակարանային ապահովման ծրագրի մասին» թիվ N 1666-Ն որոշման (այսուհետ՝ Որոշում) մեջ կատարել հետևյալ փոփոխությունները և լրացումները.

«1) Որոշման հավելվածի 2-րդ կետը շարադրել հետևյալ խմբագրությամբ.

«2. Սույն որոշմամբ նախատեսվող աջակցությունից օգտվելու համար սահմանվում են հետևյալ չափանիշները.

ա. Հայաստանի Հանրապետության տարածքային կառավարման և ենթակառուցվածքների նախարարությանը ենթակա միգրացիոն ծառայության (այսուհետ՝ միգրացիոն ծառայության) կողմից իրականացված ուսումնասիրությամբ արձանագրված, իրենց հատկացված ժամանակավոր կացարանում փաստացի բնակվող, Հայաստանի Հանրապետության քաղաքացիություն ձեռք բերված Ադրբեջանի Հանրապետությունից բռնագաղթված այն ընտանիքները կարող են օգտվել աջակցությունից, ովքեր համապատասխանում են Հայաստանի Հանրապետության կառավարության 2004 թվականի մայիսի 20-ի N 747-Ն որոշմամբ հաստատված ծրագրով սահմանված չափանիշներին (այդ թվում, ովքեր հաշվառվել են Հայաստանի Հանրապետության տարածքային կառավարման նախարարության միգրացիոն գործակալության կողմից 2003 թվականի փոխարեն 2005 թվականին և 2008 թվականին), այնքանով որքանով այլ բան նախատեսված չէ սույն կարգով:

բ. Այն անձինք, ովքեր բնակարանի գնման վկայագրի տրման պահին թեև Հայաստանի Հանրապետության քաղաքացիություն ձեռք չեն բերել, սակայն ներկայացրել են ՀՀ ոստիկանության կողմից անհատական ծածկագրով ՀՀ քաղաքացիություն ստանալու դիմումն ընդունված լինելու վերաբերյալ թերթիկ կամ տեղեկանք, որով հավաստվում է Հայաստանի Հանրապետության քաղաքացիություն ձեռք բերումն ընթացքի մեջ գտնվելու փաստը, կարող են ստանալ բնակարանի գնման վկայագիր։ Նշված անձանց բնակարանի գնման վկայագրի հիման վրա սույն կարգի 38-րդ կետով սահմանված հասանելիք դրամական միջոցների 40 տոկոսը կփոխանցվեն միայն Հայաստանի Հանրապետության քաղաքացիություն ձեռք բերելուց հետո ընդհանուր կարգով։

 գ. Բնակարանների գնման վկայագրերի տրամադրման շրջանակներում Ադրբեջանի Հանրապետությունից բռնագաղթված ընտանիքի կազմը որոշվում է սույն կետի «ա» ենթակետով սահմանված ժամկետների և 2019-2020 թվականների ընթացքում իրականացված ուսումնասիրությամբ՝ հաշվառման պահին իրենց հատկացված ժամանակավոր կացարանում փաստացի բնակվող ընտանիքի անդամների թվով` որպես մեկ ընտանիք.

դ. Սույն կարգի իմաստով անձանց փաստացի բնակությունը հաստատված է համարվում Միգրացիոն ծառայության կողմից կատարված ուսումնասիրությամբ արձանագրված և անձի կողմից իրեն հատկացված ժամանակավոր կացարանում ոչ պակաս, քան 183 և ավելի օր բնակության փաստով.

ե. Աջակցությունից օգտվելու շահառու չեն հանդիսանում այն անձինք, ովքեր ունեն սեփականության իրավունքով իրենց պատկանող բնակարան (բնակելի տուն), կամ այն օտարել են սույն որոշման ընդունմանը նախորդող 10 տարիների ընթացքում:».

2) Որոշման հավելվածի 23-րդ կետում «սույն կարգի 2-րդ կետի համաձայն» բառերը փոխարինել «սույն կարգի շրջանակներում» բառերով.

3) Որոշման հավելվածը լրացնել 24.1-րդ կետով` հետևյալ բովանդակությամբ. «24.1. Հաշվի առնելով Հայաստանի Հանրապետությունում նոր կորոնավիրուսային հիվանդության (COVID-19) տարածմամբ պայմանավորված Կառավարության 2020 թվականի մարտի 16-իN 298-Ն որոշման 1-ին կետով Հայաստանի Հանրապետության ամբողջ տարածքում 2020 թվականի մարտի 16-ից ժամը 18:30-ից սկսած մինչև 2020 թվականի մայիսի 14-ը ժամը 17:00-ն ներառյալ ժամկետով արտակարգ դրություն հայտարարելու հանգամանքը՝ սույն որոշման հավելվածի 18-րդ կետով և սույն որոշման **N 4 ձևով սահմանված** բնակարան (բնակելի տուն) ձեռք բերելու համար աջակցություն ստանալու մասին **պայմանագրի 2.3.1-րդ, 4.1-րդ, 4.2-րդ կետերով սահմանված 1 տարի (12 ամիս) ժամկետը երկարաձգել արտակարգ դրության ժամկետով:**».

4) Որոշման հավելվածի 25-րդ կետում «սույն կարգի 2-րդ կետով սահմանված շահառու ընտանիքները» բառերը փոխարինել «սույն կարգի 2-րդ կետով սահմանված աջակցություն ստանալուն հավակնող անձինք» բառերը.

5) Որոշման հավելվածը լրացնել 28.1-րդ կետով հետևյալ բովանդակությամբ.

«28.1. Միգրացիոն ծառայությունը սույն կարգի 28-րդ կետով սահմանված ժամկետում հարցում է կատարում նաև ՀՀ արդարադատության նախարարության քաղաքացիական կացության ակտերի գրանցման գործակալություն աջակցություն ստանալուն հավակնող անձանց՝ քաղաքացիական կացության ակտերի գրանցման վերաբերյալ տեղեկատվություն ստանալու նպատակով։».

6) Որոշման հավելվածի 30-րդ կետի 3-րդ ենթակետում «2019 թվականի օգոստոսի 1-ի դրությամբ» բառերը հանել.

7) Որոշման հավելվածի 36-րդ կետում «Երևանի քաղաքապետարան» բառերից հետո լրացնել «, իսկ մարզի տարածքում ձեռք բերվող բնակարանի (բնակելի տան) դեպքում՝ մարզպետարան,» բառերը.

8) Որոշման հավելվածի 37-րդ կետում «Քաղաքապետարանի» բառից հետո լրացնել «կամ մարզապետարանի» բառերը.

9) Որոշման հավելվածի 39-րդ կետում «կարգի 38-րդ կետով սահմանված» բառերից հետո լրացնել «պետության սեփականության փոխանցելու վերաբերյալ Կառավարության որոշման նախագծի մշակումը և» բառերը.

10) Որոշման հավելվածի **Ձև N 4-ում լրացնել 2.3.4. և 2.3.5. կետեր հետևյալ բովանդակությամբ.**

**«2.3.4. Բնակարանի գնման վկայագիրը ստանալուց հետո դեռևս ՀՀ քաղաքացիություն չունենալու դեպքում ձեռքբերել ՀՀ քաղաքացիություն մինչև սահմանված կարգով բնակարանի գնման վկայագրի հիման վրա դրամական միջոցների փոխանցումը.**

**2.3.5. Ազատել** զբաղեցված ոչ հիմնական շինությունը կամ ժամանակավոր կացարանը։ Ժամանակավոր կացարաններում հատկացված բնակելի տարածքները սեփականաշնորհած լինելու դեպքում սեփականաշնորհած բնակելի տարածքը պետության սեփականությանը հանձնել՝ ՀՀկառավարության 2019 թվականի նոյեմբերի 21-ի N 1666-Ն որոշման հավելվածի 38-րդ կետով սահմանված ընթացակարգին համապատասխան:**»**»։

2. Հայաստանի Հանրապետության 2020 թվականի պետական բյուջեի «1070. Աջակցություն փախստականների ինտեգրմանը» ծրագրի «12003. 1988-1992 թվականներին Ադրբեջանից բռնագաղթված և Հայաստանի Հան­րապե­տությունում ապաստանած փախստական ընտանիքների բնակարանային ապա­հո­վում» միջոցառման՝ բյուջետային ծախսերի տնտեսագիտական դասակարգման «Այլ կապիտալ դրամաշնորհներ*»* հոդվածով նախատեսված 2,169,750.0 հազար դրամն ուղղել Միգրացիոն ծառայության կողմից 2019-2020 թվականների ընթացքում իրականացված ուսումնասիրության արդյունքներով Ադրբեջանից բռնագաղթած, ժամանակավոր կացարաններում փաստացի բնակվող Հայաստանի Հանրապետության քաղաքացիություն ձեռք բերած Երևան քաղաքի Կենտրոն, Էրեբունի, Նոր Նորք, Արաբկիր, Դավթաշեն վարչական շրջանների ժամանակավոր կացարաններում բնակվող ընտանիքներին բնակարաններով ապահովման նպատակով բնակարանների գնման վկայագրերի ձեռքբերման միջոցով բնակարանների խնդիրների լուծմանը։ Սույն կետով նախատեսված ծրագրի իրականացման համար վկայագրում նշվող աջակցության չափը որոշվում է  ըստ աջակցություն ստանալու իրավունք ունեցող անձի ընտանիքին (անձանց թվով) հասանելիք բնակարանի (սենյակների թվով)՝ Կադաստրի կոմիտեի կողմից Հայաստանի Հանրապետության անշարժ գույքի շուկայի 2019 թվականի երկրորդ կիսամյակի ընթացքում Ավան վարչական շրջանում ձևավորված բազմաբնակարան բնակելի շենքերի բնակարանների շուկայական միջինացված գների 1 քառ. մետրի համար:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։